

**Προς το Προεδρείο της Βουλής των Ελλήνων**

**ΑΝΑΦΟΡΑ**

**Για την κ. Υπουργό Εργασίας & Κοινωνικής Ασφαλίσης**

**Θέμα: “Αποδοχή αποφάσεων αναπηρίας των Ανώτατων Υγειονομικών Επιτροπών του Στρατού από τον ΕΦΚΑ”.**

Ο Βουλευτής Λάρισας Κόκκαλης Βασίλειος καταθέτει προς τον κ. Υπουργό Εθνικής Άμυνας ως Αναφορά την με αριθμό πρωτ. 37/23-4-2025 επιστολή - υπόμνημα του Σωματείου Οικογενειών Ενόπλων Δυνάμεων, στο οποίο γίνεται εκτενής αναφορά στην ανάγκη της εναρμόνισης του ΕΦΚΑ, ώστε να δέχεται τις ισχύουσες αποφάσεις πιστοποίησης αναπηρίας, παρελθουσών ετών, ατόμων με ποσοστό αναπηρίας 80% και άνω και χρονική ισχύ εφ΄όρου ζωής, οι οποίες εκδόθηκαν από τις Ανώτατες Υγειονομικές Επιτροπές του Στρατού (Α.Σ.Υ.Ε.) του Ναυτικού (Α.Ν.Υ.Ε.) και της Αεροπορίας (Α.Α.Υ.Ε.).

Επισυνάπτεται το σχετικό υπόμνημα.

Παρακαλούμε για τις άμεσες και δέουσες ενέργειες του Υπουργείου για την άμεση επίλυση και δρομολόγηση των ανωτέρων και σχετική ενημέρωση μας.

**Αθήνα, 24 Απριλίου 2025**

**Ο καταθέτων Βουλευτής**

**Κόκκαλης Βασίλειος**

  **Οι Στρατιωτικοί υπάγονται για τη διάγνωση της μορφής, και του ποσοστού αναπηρίας τους στην αρμοδιότητα των Ανωτάτων Υγειονομικών Επιτροπών του Στρατού (Α.Σ.Υ.Ε.) του Ναυτικού (Α.Ν.Υ.Ε.) και της Αεροπορίας (Α.Α.Υ.Ε.) οι οποίες διατηρήθηκαν σε ισχύ σύμφωνα με τις διατάξεις του άρθρου 6 παρ. 7 του Ν.3863/2010 σε συνδυασμό με τις διατάξεις του π.δ. 169/2007.**

**Σύμφωνα με το Ν.3996/2011 ο οποίος είναι μεταγενέστερος των ανωτέρων διατάξεων, σύζυγοι Στρατιωτικών, που συνταξιοδοτούνται με ποσοστό αναπηρίας 80% και άνω, δικαιούνται σύνταξη γήρατος με τις ειδικές προϋποθέσεις των συζύγων αναπήρων.**

**Καθώς οι διατάξεις, του άρθρου 6 παρ. 7 του Ν.3863/2010 και του π.δ. 169/2007 είναι προγενέστερες του Ν.3996/2011 και ο νομοθέτης ήθελε να θέσει ειδικότερη ρύθμιση λόγω της επιγενόμενης έναρξης λειτουργίας των ΚΕΠΑ αναφορικά με τον τρόπο πιστοποίησης της αναπηρίας των συνταξιούχων Στρατιωτικών και των δικαιούχων σύνταξης γήρατος συζύγων τους, με τις ειδικές προϋποθέσεις των συζύγων αναπήρων, θα το είχε πράξει με τις διατάξεις του Ν.3996/2011.**

**Ειδικότερα, δεν φαίνεται στις εν λόγω διατάξεις ειδική πρόβλεψη ότι η αναπηρία των συζύγων των δικαιούχων σύνταξης λόγω γήρατος θα πρέπει να πιστοποιείται αποκλειστικά από Υγειονομική Επιτροπή ΚΕΠΑ ,παρόλο που οι ανάπηροι σύζυγοι υπάγονται στην ειδική αρμοδιότητα Υγειονομικών Επιτροπών που παρέμειναν σε ισχύ μετά την έναρξη λειτουργίας του ΚΕΠΑ (Α.Σ.Υ.Ε.-Α.Ν.Υ.Ε.-Α.Α.Υ.Ε.).**

**Σύμφωνα με το άρθρο 37 του Ν. 3996/2011 οι σύζυγοι των εν λόγω αναπήρων, που είναι ασφαλισμένοι σε φορείς κύριας και επικουρικής ασφάλισης αρμοδιότητας του Υπουργείου Εργασίας και Κοινωνικής Ασφάλισης, θεμελιώνουν δικαίωμα συνταξιοδότησης με τη συμπλήρωση 7.500 ημερών εργασίας ή 25 ετών πραγματικής ασφάλισης, ανεξαρτήτως ορίου ηλικίας και ανεξαρτήτως χρόνου υπαγωγής στην ασφάλιση, με τις ειδικές προϋποθέσεις ως σύζυγοι αναπήρων και σε συνδυασμό με το Ν.4336/2015 και την Υπουργική Απόφαση με Αρ.Πρωτ. Φ11321/οικ.47523/1570/23-10-2015 (Σταδιακή αύξηση των ορίων ηλικίας συνταξιοδότησης).**

**Σημειώνεται ότι προϋπόθεση για τη χορήγηση σύνταξης λόγω γήρατος σε συζύγους συνταξιούχων αναπήρων με ειδικές προϋποθέσεις δεν είναι ο συνταξιούχος σύζυγος να είναι ασφαλισμένος σε φορέα κοινωνικής ασφάλισης, οπότε η αναπηρία του θα πρέπει να έχει πιστοποιηθεί από υγειονομική επιτροπή ΚΕΠΑ, αλλά μπορεί να είναι συνταξιούχος του Δημοσίου που η πιστοποίηση της αναπηρίας του εμπίπτει στις αρμοδιότητες της Α.Σ.Υ.Ε.**

**Οι αποφάσεις των Ανωτάτων Υγειονομικών Επιτροπών, Στρατού (Α.Σ.Υ.Ε.), Ναυτικού (Α.Ν.Υ.Ε.) και Αεροπορίας (Α.Α.Υ.Ε.) σύμφωνα με την κείμενη Νομοθεσία είναι απολύτως ισοδύναμες με αυτές των Κ.Ε.Π.Α, είναι πλήρεις καθώς εκδίδονται βάσει του Νέου Ενιαίου Κανονισμού πιστοποίησης αναπηρίας (ΦΕΚ 2611 Β΄ 8/11/2011), γίνονται υποχρεωτικά δεκτές και είναι δεσμευτικές για όλους τους ασφαλιστικούς φορείς και υπηρεσίες του Δημοσίου και Ν.Π.Δ.Δ. και χρησιμοποιούνται για κάθε χρήση, ανεξάρτητα από την αιτία της έκδοσής τους, όπως για απονομή σύνταξης αναπηρίας, καταβολή επιδομάτων, διευκολύνσεων και απαλλαγών, καθώς έχουν συμπεριληφθεί στο Μητρώο Αναπηρίας της Εθνικής Πύλης Αναπηρίας του ΕΦΚΑ.**

**Σύμφωνα με τα ανωτέρω**

**Επικοινωνία στο soed2021@gmail.com,, και τηλέφωνο 6972828656 Κοντούρης Δημήτριος**

 **Σας ευχαριστούμε εκ των προτέρων για το πολύτιμο χρόνο σας.**

 **Με ιδιαίτερη τιμή**

 **Για το Διοικητικό Συμβούλιο**

**Ο Ο**

 **Πρόεδρος Γεν. Γραμματέας**

**Δημήτριος Κοντούρης Δημήτρης Τσιοπράς**